"Setswana Puo ya Gae (HL)/P2 5 DBE/Ngwanaitseele 2017 NSC – Memorantamo KAROLO YA B: PADI/DITLHANGWA TSA SETSO PADI POTSO 6 (POTSO YA TLHAMO) ELA TLHOKO: Mo tlhamong ya motlhatlhojwa go tshwanetse ga akarediwa dintlha tse di fa tlase. Go tlaa dirisiwa ruboriki ya maduo a a kana ka 25 go tshwaya tiro ya motlhatlhojwa. LEBA SEIPONE – Kabelo Kgatea • Kgang e e reng ngwana o godisiwa ke setšhaba ke boammaaruri gonne fa re tla mo go Motswagauteng o godisitswe ka go tlhakanelwa ke mabogo a a farologaneng. • Go nnile jalo ka kgodiso ya ga Motswagauteng, go kaya gore ga a godisiwa ke batsadi ba gagwe fela, o godisitswe ke setšhaba, ditsala le batho fela ba a nnileng le kamano le bona, gonne ba mo agile go fitlha e nna monnatia le motho-setšhabeng. • Motswagauteng o romelwa kwa Motsitlane ke mmaagwe, Gokatweng, kwa a gorogelang mo diatleng tsa monnamogolo Puso le mosadimogolo Ijelele, ba ba mo godisang sentle. • Monnamogolo Puso o godisa Motswagauteng sentle, a mo ruta botshelo ba leruo, a mo apeela kgatsele le motlhaolosa, a mo ruta go lepa dinaledi, le maungo le digwere tsa naga, a bo a mo tshwaela leruo. • O ne a sala sentle le Motswagauteng fa nkokoagwe, Ijelele a ile makgoeng. • Morago ga loso lwa ga Puso, mosadimogolo Ijelele o tlogela tiro go tlhokomela Motswagauteng le go mo ruta gore batho ba ba ipolaileng ga ba tsene ka kgoro ya legodimo, ka jalo mewa ya bona ke yona e kailakailang jaaka dipoko. • Nkokoagwe o mo ruta thuto ya seipone gore fa a ikobonya le go inyatsa a itebe mo seiponeng, a bue le motho yo a mmonang mo go sona, a mo rate, a mo tlotle, a mo tshepe gonne go se motho ope yo o mosola go feta ena mo botshelong jwa gagwe. • Motswagauteng o gola le tsala ya gagwe, Pule yo o mo emang nokeng le go mo thusa ka dinako tsotlhe, fa Moleko le Teko ba mo kgoba ka mafoko ka ntlha ya tshobotsi ya gagwe. • Kabo o nna le seabe mo kgolong ya ga Motswaguteng morago ga go ngwega kwa Motsitlane, e nna ditsala gape o mo ruta kgwebo ya go kgorometsa dikolotsana go thusa batho ka dithoto tsa bona. Motswagauteng o feleletsa a itheketse kolotsana ya gagwe ka thuso le kemonokeng ya ga Kabo. • Salamina le Alberto ba nna le seabe mo kgodisong ya ga Motswagauteng fa a sena go goroga kwa Gauteng, ba mo fa dijo le boroko le go mo alafa fa a ne a tlhasetswe ke mokgotlhwana, a gotlhola thata. • Kwa Rodipoto, Motswagauteng o gorogela mo lekokong la Tsapitsapi le le nnang le seabe mo go mo direng leloko la lona. Moeteledipele wa Tsapitsapi, Sepoko, o ruta Motswagauteng magokonyane otlhe a botshelo jwa mo mmileng. • Sepoko o nna le seabe mo go Motswagauteng ka go mo tlhotlheletsa go ikwadisetsa go tsena sekolo sa maitseboa, mme fa ngwaga o fela moeka o kgona go falola lokwalo lwa borobedi ka dinaledi. • Kwa Keriisetoropo, Motswagauteng o kopana le mosadimogolo Kobbie, yo o mo lemogang fa e le ngwana wa ga Gokatweng, mme o mo naya kgodiso e e maleba le go boela le ena kwa Foreiborogo. • Kwa Foreiborogo, Kobbie o tseela Motswagauteng pasa ka sefane sa gagwe le go mo kwadisa kwa sekolong se segolo sa Foreiborogo, go senola gore ruri, ngwana sejo, o a tlhakanelwa. [25] Kwalololo e ileditswe Phetla"